cyanic-selkie/wikianc huggingface dataset:
ปริญ สุภารัตน์
การทำงาน
ในปี 2564 ปริญได้แสดงละครเรื่อง เกมล่าทรชน ซึ่งมีเค้าโครงมาจากละครเรื่อง พระจันทร์ลายพยัคฆ์ เมื่อปี 2553 เขาได้รับรางวัลโทรทัศน์ทองคำ สาขานักแสดงนำชายดีเด่น จากการแสดงละครเรื่องนี้
ชีวิตส่วนตัว
ปริญเริ่มคบหากับคิมเบอร์ลี่ แอน โวลเทมัส เมื่อเดือนกันยายน 2556 หลังจากพบกันในละครเรื่อง ต้นรักริมรั้ว ทั้งคู่หมั้นกันในเดือนเมษายน 2565 ที่โรงแรมเบือร์เกินชต็อค ในลูเซิร์น
รางวัล
ปี 2555 ปี 2556 ปี 2557 ปี 2558 ปี 2559 ปี 2560 ปี 2561
เข้าชิงรางวัล
ปี 2553 ปี 2554 ปี 2555 ปี 2556
ตำบลตะโก (อำเภอห้วยแถลง)
ตะโก เป็นตำบลหนึ่งในอำเภอห้วยแถลง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลตะโก ตั้งอยู่ห่างจากอำเภอห้วยแถลง ประมาณ 2 กิโลเมตร
นิต้า คาวาเลียร์
นิต้า คาวาเลียร์ (15 พฤษภาคม ค.ศ. 1906 ที่เมืองเดนเวอร์ – 4 เมษายน ค.ศ. 1969) เป็นนักแสดงภาพยนตร์เงียบและนักแสดงละครเวที ชาวอเมริกัน ในปี ค.ศ. 1928 เริ่มแสดงภาพยนตร์ครั้งแรก เรื่อง คอนโก ที่โรงภาพยนตร์กรานาดา ที่เมืองออนแทรีโอ รัฐแคลิฟอร์เนีย
ตำบลตะโก (อำเภอห้วยแถลง)
การปกครอง
ตำบลตะโก แบ่งการปกครองออกเป็น 10 หมู่บ้าน คือ
ปลาไส้ตันสนธิรัตน
ปลาไส้ตันสนธิรัตน ปลาน้ำจืดชนิดหนึ่ง ในวงศ์ปลาตะเพียน (Cyprinidae) ในสกุล Cyclocheilichthys
มีลักษณะคล้ายกับปลาไส้ตันตาขาว (C. repasson) ซึ่งเป็นปลาในสกุลเดียวกัน แต่ทว่าปลาไส้ตันสนธิรัตนมีลำตัวที่กว้างกว่า ไม่มีหนวดที่มุมปาก เกล็ดมีขนาดเล็ก ลำตัวสีเงินแวววาวอมสีเหลืองอ่อน ท้องสีจาง ครีบมีสีเหลืองอ่อน
มีความยาวเต็มที่ประมาณ 10-15 เซนติเมตร พบเฉพาะลุ่มแม่น้ำเจ้าพระยาตอนบนเท่านั้น โดยมีพฤติกรรมอยู่รวมกันเป็นฝูงเล็ก ๆ หากินตามพื้นน้ำ โดยกินพวกอินทรียสารและสัตว์หน้าดินขนาดเล็กเป็นอาหาร
จัดเป็นปลาที่พบเห็นได้ไม่บ่อยนัก เป็นปลาที่ถูกค้นพบและอนุกรมวิธาน โดย ศ.สืบสิน สนธิรัตน นักวิชาการด้านมีนวิทยาชาวไทย
ร่างกฎหมายสารพัน
ร่างกฎหมายสารพัน (omnibus bill) เป็นกฎหมายที่มีการเสนอซึ่ครอบคลุมหลายหัวข้อที่แตกต่างหรือไม่เกี่ยวข้องกัน "omnibus" เป็นภาษาละตินหมายความถึง "สำหรับทุกอย่าง" (for everything) ร่างกฎหมายสารพันเป็นเอกสารเดี่ยวที่สภานิติบัญญัติยอมรับในการออกเสียงครั้งเดียว แต่รวมมาตรการหลายอย่างเข้าเป็นหัวเรื่องเดียวหรือรวบรวมหลายเรื่องที่ต่างกัน
เนื่องจากร่างกฎหมายสารพันมีขนาดใหญ่และขอบเขตกว้างขวาง จึงจำกัดโอกาสสำหรับการอภิปรายและการไตร่ตรอง ในอดีต ร่างกฎหมายสารพันบางทีใช้ในการแก้ไขเพิ่มเติมกฎหมายซึ่งเป็นที่ถกเถียง ด้วยเหตุนี้ บางคนจึงถือว่าร่างกฎหมายสารพันเป็นการต่อต้านประชาธิปไตย
แท็ป คานัตต์
เอ็ดเวิร์ด เคลย์ "แท็ป" คานัตต์ (7 สิงหาคม ค.ศ. 1932 – 6 มิถุนายน ค.ศ. 2014) เป็นนักแสดงภาพยนตร์ชาวอเมริกัน กว่า 40 เรื่อง ตั้งแต่ปี ค.ศ. 1950 จนถึงปี ค.ศ. 1980 แท็ป คานัตต์ เกิดที่เมืองลอสแอนเจลิส และเสียชีวิตที่เมืองซานตา คลารีต้า ด้วยวัย 81 ปี
กีฬาเรือแคนูในโอลิมปิกฤดูร้อน 2020 – คายัค 1 ฝีพาย สลาลอม บุคคลชาย
การแข่งขันกีฬาเรือแคนูในโอลิมปิกฤดูร้อน 2020 – คายัค 1 ฝีพาย สลาลอม บุคคลชาย (K-1) เป็น 1 ใน 16 รายการแข่งขันเรือแคนูที่โตเกียว ประเทศญี่ปุ่น จะจัดขึ้นระหว่างวันที่ 28-30 กรกฎาคม พ.ศ. 2564 ที่อุทยานคะไซริงกาอิ ครั้งนี้จัดการแข่งขันกีฬาเรือแคนูในโอลิมปิกเป็นครั้งที่ 24 ในโอลิมปิกฤดูร้อน
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
ฟริตจ็อฟ นันเซิน
ฟริตจ็อฟ เวเดิล-ยาลส์บาร์ก นันเซิน (Fridtjof Wedel-Jarlsberg Nansen) เกิดเมื่อวันที่ 10 ตุลาคม ค.ศ. 1861 ที่หมู่บ้านโฟรน ใกล้เมืองคริสเตียเนีย ประเทศนอร์เวย์ และเสียชีวิตเมื่อวันที่ 13 พฤษภาคม ค.ศ. 1930 นอกกรุงออสโล) เป็นชาวนอร์เวย์ซึ่งเป็นทั้งนักสำรวจ นักวิทยาศาสตร์ และนักการทูต นันเซินได้รับรางวัลโนเบลสาขาสันติภาพเมื่อ ค.ศ. 1922
สะใภ้ไม่ไร้ศักดินา
เนื้อเรื่อง
ปลิวลม และ อาชา หลังจากที่ได้แต่งงานเธอก็มีลูกสาวหนึ่งคนชื่อ ปลาณี / น้ำแข็ง เธอเติบโตมาในครอบครัวที่มีแต่ความรักโดยเฉพาะ คุณนายศรีสอางค์ ผู้เป็นย่า ที่รักเธอมากกว่าใคร น้ำแข็งเธอเป็นสาวสวยเปรี้ยวซ่ามีเพื่อนร่วมกลุ่ม 2 คนคือ พลอย และ แป๋ม กลุ่มสาวสวย รวยเปรี้ยวซ่า
ณ บ้านนาแกลบ กำนันแผน เศรษฐีที่รวยที่สุดในหมู่บ้านมีลูกชายอยู่ 2 คนคือ เก่ง ลูกชายคนเล็กและ กล้า ลูกชายคนโต เก่งมีสมุนอยู่สองคนคือ ห้าว สมุมมือขวาและ อ่าง สมุมมือซ้ายมา ถึงบ้านปรุงใจน้ำแข็งถึงกับปากค้าง ปลิวลมเห็นสีหน้าน้ำแข็งจึงบอกให้เธอเปลี่ยนใจ แต่น้ำแข็งบอกว่าจะอยู่ต่อ เพราะต้องการไปอยู่กับโอเว่น
ปรุงใจแนะนำให้รู้จักกับ กุ้งเต้น ที่ปรุงใจเก็บมาเลี้ยง น้ำแข็งเจอเก่งและสมุนน้ำแข็งก็ถูกเก่งแกล้งโดยการให้กินอึ่งอ่างและกิ่งกา เก่งสะใจแต่น้ำแข็งไม่ยอมเปิดศึกขว้างปาของ กุ้งเต้นมาเจอจึงพากลับบ้าน
น้ำแข็งทนกับสภาพแบบนี้ไม่ไหวจึงขู่ให้กุ้งเต้นพาเข้าเมือง น้ำแข็งซื้อทุกอย่างที่เป็นสิ่งอำนวยความสะดวกทุกอย่าง น้ำแข็งเปิดแอร์จนไฟดับทั้งหมู่บ้าน เก่งกับคนในหมู่บ้านพากันมาประท้วงที่หน้าบ้านของปรุงใจเธอจึงโทรหาปลิวลม ปลิวลมจึงมาที่บ้านนาแกลบทันที
น้ำแข็งกับเก่งพนันแข่งกันหาเงินใครแพ้จะต้องล้างส้วมให้ผู้ชนะ ปรุงใจไม่สบายเพราะหาบขนมจีนขาย น้ำแข็งจึงจำใจเจรจากับเก่งเพื่อขอเปิดร้านขนมจีนใกล้ ๆ ร้านหมูกระทะ แต่เก่งไม่ยอม น้ำแข็งจึงท้าเก่งหาบขนมจีนขาย 3 วันหากน้ำแข็งชนะเก่งต้องยอม แต่น้ำแข็งชนะเพราะเสียงร้องของเธอและท่าเต้นของกุ้งเต้นเก่งจึงยอมแบ่งร้านและเป็นทาสรับใช้ 1 วัน
สิ่งแรกที่ขอคือโทรศัพท์ของเก่งและรีบโทรหาโอเว่นทันที น้ำแข็งได้ยินเสียงผู้หญิงและโทรสับก็ตัดไป จึงขอให้เก่งพาไปร้านอินเทอร์เน็ตแต่เก่งไม่พาไป น้ำแข็งจึงโบกรถเข้าเมืองเอง เธอถูกรถชนแต่ไม่เป็นไรมากเพราะหมอกล้าช่วยไว้ทัน และเธอก็ได้รู้ว่าโอเว่นคบหาอยู่กับแป๋มเพื่อนสนิทของเธอ ทำให้เธอเสียใจมากและประกาศว่าจะต้องจีบหมอกล้าเป็นแฟนให้ได้ เก่งเสียใจและอกหักจึงหนีไปจากหมู่บ้าน
โอเว่นเลิกกับแป๋มละกลับมาง้อน้ำแข็ง แต่เธอไม่สนใจทำให้โอเว่นเสียหน้าและสัญญาว่าเอาคืนและแย่งน้ำแข็งกลับมา โอเว่นแกล้งปล่อยข่าวร้านหมูกระทะของเก่งไม่สะอาด เก่งโกรธมากแต่น้ำแข็งห้ามไว้จึงทำให้เก่งคิดว่าเธอปกป้องโอเว่น เก่งเสียใจและหนีที่บ้านนาแกลบจัดงานประจำปีมีการแข่งขันร้องเพลงน้ำแข็งและเก่งลงแข่งขันด้วย แต่ผลออกมาน้ำแข็งเป็นฝ่ายชนะเพราะเก่งสละสิทธิ์ และเก่งก็ได้สารภาพกับน้ำแข็งว่าเขารักเธอแต่สู้พี่ชายไม่ได้ พอพูดจบเก่งก็วิ่งหายไปและไม่มีใครเจอเขาอีกเลย
หมอกล้ากลับมาพร้อมกับพลอยและเห็นน้ำแข็งซึม ๆ จึงบอกว่าเก่งอยู่ไหนโอเว่นคิดแผนเผายุ้งบ้านปรุงใจไฟลุกลาม น้ำแข็ง พลอย กุ้งเต้น หนีออกมาได้แต่ปรุงใจติดอยู่ข้างใน เก่งมาเจอจึงเข้าไปช่วยทั้ง 3 ออกมาได้อย่างปลอดภัย น้ำแข็งบอกเลิกกับหมอกล้า
ปลิวลม อาชา ศรีสอางค์ มาเยี่ยมและบอกกับน้ำแข็งว่าครบ 6 เดือนแล้วที่เธออยู่บ้านนาแกลบ ปลิวลมยอมให้เธอไปเรียนต่อเมืองนอก พลอยและหมอกล้าบอกน้ำแข็งว่าเก่งจะออกจากหมู่บ้านเพื่อไปค้นหาตัวเอง เธอจึงรีบไปหาเก่งแต่ไม่เจอ น้ำแข็งเสียใจมากที่คนที่เธอรักและรักเธอคือเก่ง
ในวันรับน้องน้ำแข็งเจอเก่งในมาดเฟรชชี่ เก่งบอกกับน้ำแข็งว่าไม่กล้าสู้หน้าและไม่คู่ควรและจะกลับตัวใหม่ขอให้น้ำแข็งให้โอกาสและรอจนกว่าจะเรียนจบ น้ำแข็งจะยอมรับเก่งเป็นผู้ชายคนเดียวที่เป็นแฟนเธอ
กีฬาลีลาศในกีฬาแห่งชาติ ครั้งที่ 44
กีฬาลีลาศในกีฬาแห่งชาติ ครั้งที่ 44 จัดแข่งขันที่อาคารเอนกประสงค์ และสัมมนา บึงบอระเพ็ด จังหวัดนครสวรรค์ กำหนดแข่งขันระหว่างวันที่ 12–14 ธันวาคม พ.ศ. 2558
อาร์. เคลลี
โรเบิร์ต ซิลเวสเตอร์ เคลลี (Robert Sylvester Kelly) เกิดเมื่อวันที่ 8 มกราคม ค.ศ. 1967 หรือชื่อในวงการว่า '''อาร์. เคลลี' (R. Kelly) เป็นนักร้องเพลงแนวอาร์แอนด์บี โซลชาวอเมริกัน เป็นนักแต่งเพลง ในบางครั้งเป็นแร็ปเปอร์และโปรดิวเซอร์เพลง มีผลงานครั้งแรกในปี 1992 กับวง พับบลิก แอนเนาซ์เมนต์ เคลลีออกผลงานเดี่ยว และประสบความสำเร็จกับอัลบั้ม 12 Play'' (1993) เขามีผลงานเพลงฮิตอย่าง "Bump N' Grind", "I Believe I Can Fly", "Ignition" เพลงมหากาพย์ที่เรียกว่า ฮิป-ฮอเปรา กับ "Trapped in the Closet" อาร์. เคลลีมียอดขายมากกว่า 75 ล้านยูนิตทั่วโลก และเป็นหนึ่งในศิลปินชายแนวอาร์แอนด์บีที่ประสบความสำเร็จสูงสุดในช่วงคริสต์ทศวรรษ 1990
ในวันที่ 6 มิถุนายน ค.ศ. 2002 เขาถูกตั้งข้อหาคดีเกี่ยวกับสื่อลามกอนาจารเด็ก 21 ข้อหา ซึ่งต่อมาเขาพ้นผิดเมื่อวันที่ 13 มิถุนายน ค.ศ. 2008 ต่อมาวันที่ 22 กุมภาพันธ์ ค.ศ. 2019 อาร์. เคลลีถูกตั้งข้อหาทารุณกรรมทางเพศ 10 ข้อหา วันที่ 11 กรกฎาคม ปีเดียวกัน เขาถูกคุมตัวเนื่องด้วยคดีทางเพศและขัดขวางการปฏิบัติงานของเจ้าหน้าที่ ก่อนที่ต่อมาอาร์. เคลลีจะถูกตั้งข้อหาเพิ่มเกี่ยวกับสื่อลามกอนาจารเด็ก การค้าทางเพศ การลักพาตัว กรรโชก แรงงานบังคับและขัดขวางการปฏิบัติงานของเจ้าหน้าที่ รวมเป็น 18 ข้อหา หลังการพิจารณคดีในเดือนกันยายน ค.ศ. 2021 ศาลบรุคลินพิพากษาว่าอาร์. เคลลีมีความผิดฐานละเมิดรัฐบัญญัติแมนน์และกรรโชก 9 กระทง ต่อมาในเดือนกันยายน ค.ศ. 2022 ศาลชิคาโกตัดสินว่าอาร์. เคลลีมีความผิดฐานผลิตสื่อลามกอนาจารเด็ก 3 กระทงและล่อลวงเด็ก 3 กระทง ปัจจุบันอาร์. เคลลีต้องโทษจำคุก 31 ปีที่เรือนจำ FCI Butner Medium I ใกล้เมืองบัตเนอร์ รัฐนอร์ทแคโรไลนา
อ้างอิง
1967
โรเบิร์ต มาเธอร์เวลล์
โรเบิร์ต มาเธอร์เวลล์ (Robert Motherwell) (24 มกราคม ค.ศ. 1915 - 16 กรกฎาคม ค.ศ. 1991) เป็นจิตรกรและช่างพิมพ์ชาวอเมริกันของลัทธิการแสดงออกทางนามธรรม (Abstract expressionism) ของคริสต์ศตวรรษที่ 20 มาเธอร์เวลล์เป็นศิลปินผู้มีอายุน้อยที่สุดคนหนึ่งของตระกูลการเขียนภาพแบบนิวยอร์ก (New York School) (ซึ่งเป็นคำที่มาเธอร์เวลล์คิดเรียกขึ้นเอง) ที่รวมทั้งแจ็คสัน พอลลัค, มาร์ค รอธโค, วิลเลม เดอ คูนนิง และ ฟิลิป กัสตัน
แหล่งข้อมูลอื่น
1915 1991
กีฬาเรือแคนูในโอลิมปิกฤดูร้อน 2020 – คายัค 1 ฝีพาย สลาลอม บุคคลหญิง
การแข่งขันกีฬาเรือแคนูในโอลิมปิกฤดูร้อน 2020 – คายัค 1 ฝีพาย สลาลอม บุคคลหญิง (K-1) เป็น 1 ใน 16 รายการแข่งขันเรือแคนูที่โตเกียว ประเทศญี่ปุ่น จะจัดขึ้นระหว่างวันที่ 28-29 กรกฎาคม พ.ศ. 2564 ที่อุทยานคะไซริงกาอิ ครั้งนี้จัดการแข่งขันกีฬาเรือแคนูในโอลิมปิกเป็นครั้งที่ 24 ในโอลิมปิกฤดูร้อน
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
ระวี หิรัญโชติ
นายระวี หิรัญโชติ อดีตรัฐมนตรีช่วยว่าการกระทรวงวิทยาศาสตร์ เทคโนโลยีและสิ่งแวดล้อม ในรัฐบาลของนายชวน หลีกภัย อดีตสมาชิกสภาผู้แทนราษฎร จังหวัดร้อยเอ็ด อดีตเลขาธิการพรรคกิจสังคม และอดีตกรรมการบริหารพรรคไทยรักไทย
ประวัติ
ระวี หิรัญโชติ เกิดเมื่อวันที่ 19 สิงหาคม พ.ศ. 2500 ที่ตำบลในเมือง อำเภอเมือง จังหวัดร้อยเอ็ด เป็นบุตรของร้อยตรีอำพัน หิรัญโชติ  (อดีต ส.ส.ร้อยเอ็ด)  กับนางผ่องผิว หิรัญโชติ สำเร็จการศึกษาระดับประกาศนียบัตรวิชาชีพ จากวิทยาลัยจักรพงษ์ภูวนาถ  (ปัจจุบันคือ มหาวิทยาลัยเทคโนโลยีราชมงคลตะวันออก)  และระดับปริญญาตรี นิติศาสตรบัณฑิต จากมหาวิทยาลัยรามคำแหง
การทำงาน
ระวี หิรัญโชติ เคยเป็นสมาชิกสภาผู้แทนราษฎรจังหวัดร้อยเอ็ด 5 สมัย โดยได้รับเลือกตั้งสมัยแรกในการเลือกตั้ง พ.ศ. 2529 สังกัดพรรคกิจสังคม เคยดำรงตำแหน่งเลขาธิการพรรคกิจสังคม ในช่วงที่มีนายสุวิทย์ คุณกิตติ เป็นหัวหน้าพรรค และเคยได้รับแต่งตั้งเป็นเลขานุการรัฐมนตรีว่าการกระทรวงอุตสาหกรรม เป็นรัฐมนตรีช่วยว่าการกระทรวงวิทยาศาสตร์ เทคโนโลยีและสิ่งแวดล้อม ในรัฐบาลของนายชวน หลีกภัย ระหว่างปี พ.ศ. 2541 ถึงปี พ.ศ. 2542 เป็นรองเลขาธิการนายกรัฐมนตรีในรัฐบาลทักษิณ ชินวัตร และเป็นเลขานุการวิปรัฐบาล
ต่อมาได้ลาออกจากพรรคกิจสังคมมาร่วมงานกับพรรคไทยรักไทย ในการเลือกตั้ง พ.ศ. 2544 กระทั่งศาลรัฐธรรมนูญ ได้มีคำวินิจฉัยให้ยุบพรรคไทยรักไทย และตัดสิทธิทางการเมืองคณะกรรมการบริหารพรรค เป็นเวลา 5 ปี ซึ่งนายระวี ได้ถูกตัดสิทธิ์ในครั้งนี้ด้วย
โคเบะวิงสเตเดียม
โนเอเวอร์ สเตเดียม ชื่อเดิม โคเบะวิงสเตเดียม (神戸ウイングスタジアム (Kōbe Uingu Sutajiamu)) หรือ โคเบะซิตี้มิซากิพาร์กสเตเดียม (神戸市御崎公園球技場) เป็นสนามฟุตบอล ตั้งอยู่ในบริเวณสวนมิซากิ เขตเฮียวโงะ เมืองโคเบะ มีความจุทั้งสิ้น 30,132 ที่นั่ง ใช้เป็นสนามเหย้าของสโมสรฟุตบอลวิสเซล โคเบะ ในเจลีก และสโมสรรักบี้โคเบะสตีลโคเบลโกสตีลเลอร์ส
โคเบะวิงสเตเดียมเคยเป็นหนึ่งในสนามฟุตบอลที่ใช้จัดการแข่งขันฟุตบอลโลก ในปี ค.ศ. 2002
ทางหลวงแผ่นดินหมายเลข 101
ทางหลวงแผ่นดินหมายเลข 101 สายกำแพงเพชร–จุดผ่านแดนถาวรห้วยโก๋น/น้ำเงิน (เขตแดนไทย/ลาว)  เป็นเส้นทางที่เชื่อมต่อระหว่างจังหวัดในภาคกลางกับจังหวัดในภาคเหนือด้านตะวันออก มีปลายทางทิศใต้บนถนนพหลโยธิน ในตำบลนครชุม อำเภอเมืองกำแพงเพชร จังหวัดกำแพงเพชร และมีปลายทางทิศเหนือที่จุดผ่านแดนถาวรบ้านห้วยโก๋น ในตำบลห้วยโก๋น อำเภอเฉลิมพระเกียรติ จังหวัดน่าน เชื่อมต่อกับบ้านน้ำเงิน เมืองเงิน แขวงไชยบุรี ประเทศลาว ระยะทางรวม 505.853 กิโลเมตร และในช่วงเด่นชัย ถึงจุดผ่านแดนถาวรบ้านห้วยโก๋น เป็นส่วนหนึ่งของทางหลวงเอเชียสาย 13
รายละเอียดของเส้นทาง
ทางหลวงแผ่นดินหมายเลข 101 เป็นถนนขนาด 2 ช่องจราจร ไป-กลับ และขนาด 4 ช่องจราจรในบางช่วง อยู่ในความดูแลของแขวงทางหลวงกำแพงเพชร สำนักงานทางหลวงที่ 4 ตาก, แขวงทางหลวงสุโขทัย สำนักงานทางหลวงที่ 5 พิษณุโลก, และแขวงทางหลวงแพร่ แขวงทางหลวงน่านที่ 1 และแขวงทางหลวงน่านที่ 2 สำนักงานทางหลวงที่ 2 แพร่ ระยะทางตลอดทั้งสาย 505.853 กิโลเมตร แต่ส่วนที่อยู่ในความดูแลของกรมทางหลวงมีระยะทาง 488.361 กิโลเมตร
ช่วงกำแพงเพชร–เด่นชัย
ทางหลวงแผ่นดินหมายเลข 101 เริ่มต้นจากถนนพหลโยธินที่อำเภอเมืองกำแพงเพชร จังหวัดกำแพงเพชร ผ่านสะพานข้ามแม่น้ำปิงเข้าสู่เขตตัวเมืองกำแพงเพชร มีชื่อเรียกในช่วงนี้ว่า ถนนกำแพงเพชร จากนั้นตัดผ่านเมืองกำแพงเพชรจนถึงแยกบรรจบทางเลี่ยงเมืองกำแพงเพชร ผ่านอำเภอพรานกระต่าย แล้วเข้าสู่จังหวัดสุโขทัยที่อำเภอคีรีมาศ จากนั้นข้ามแม่น้ำยม โดยตัดผ่านทางหลวงแผ่นดินหมายเลข 12 ก่อนผ่านอำเภอเมืองสุโขทัย อำเภอศรีสำโรง อำเภอสวรรคโลก อำเภอศรีสัชนาลัย จากนั้นมีทางแยกขวาไปจังหวัดอุตรดิตถ์ (ทางหลวงแผ่นดินหมายเลข 102) ช่วงของทางหลวงแผ่นดินหมายเลข 101 ที่เริ่มต้นจากอำเภอสวรรคโลก เริ่มต้นต่อจากถนนจรดวิถีถ่องในเขตเทศบาลเมืองสวรรคโลกถึงตัวอำเภอศรีสัชนาลัย จะเรียกถนนในช่วงนี้ว่า ถนนศรีสัชนาลัย
ช่วงเด่นชัย–จุดผ่านแดนถาวรบ้านห้วยโก๋น
ทางหลวงตัดผ่านต่อไปยังจังหวัดแพร่ที่อำเภอเด่นชัย โดยใช้สายทางร่วมกับทางหลวงแผ่นดินหมายเลข 11 ที่ตำบลไทรย้อย มีแยกซ้ายไปจังหวัดลำปาง และที่ตำบลเด่นชัย มีแยกขวาไปจังหวัดอุตรดิตถ์ จากนั้นผ่านอำเภอสูงเม่น ผ่านทางเลี่ยงเมืองแพร่ โดยมีทางหลวงแผ่นดินหมายเลข 103 แยกซ้ายมือไปอำเภองาว จังหวัดลำปาง ทางหลวงตัดผ่านต่อไปยังอำเภอร้องกวาง แล้วเข้าสู่จังหวัดน่านที่อำเภอเวียงสา ถึงเขตเทศบาลเมืองน่าน จากนั้นเริ่มเส้นทางอีกครั้งหนึ่งที่สี่แยกช้างเผือก ผ่านอำเภอท่าวังผา อำเภอปัว อำเภอเชียงกลาง อำเภอทุ่งช้าง ไปสิ้นสุดที่จุดผ่านแดนถาวรห้วยโก๋น - น้ำเงิน อำเภอเฉลิมพระเกียรติ โดยทางหลวงช่วงระหว่างอำเภอเมือง จังหวัดแพร่ ถึงอำเภอเมือง จังหวัดน่าน มีชื่อเรียกว่า ถนนยันตรกิจโกศล ตั้งชื่อเพื่อเป็นเกียรติแก่ หลวงยันตรกิจโกศล(วารี ยันตรกิจโกศล) นายช่างกำกับแขวงการทางแพร่ เมื่อวันที่ 10 ธันวาคม 2493 ตามมติ ครม จอมพล ป พิบูลสงคราม นายกรัฐมนตรี นอกจากนี้ ทางหลวงแผ่นดินหมายเลข 101 ช่วงเด่นชัย ถึงจุดผ่านแดนถาวรบ้านห้วยโก๋น เป็นส่วนหนึ่งของทางหลวงเอเชียสาย 13
ทรู คอนเทนต์ แอนด์ มีเดีย
ทรู คอนเทนต์ แอนด์ มีเดีย (True Content and Media) เป็นกลุ่มธุรกิจที่ให้บริการด้านสื่อดิจิทัล สถานีโทรทัศน์ และความบันเทิงในประเทศไทย ซึ่งเป็นกลุ่มธุรกิจของทรู คอร์ปอเรชั่น
แควอร์
แควอร์ เป็นเมืองและเมืองหลักในเทศมณฑลแควอร์ จังหวัดฟอร์ส ประเทศอิหร่าน ในสำมะโน พ.ศ. 2549 เมืองนี้มีประชากร 22,158 คนใน 4,753 ครัวเรือน
อ้างอิง
http://sasanika.org/esasanika/qalatqobad-fort-a-sasanian-islamic-fort-in-kavar-southeast-of-shiraz/
ลอรี คาร์ดิลล์
ลอรี คาร์ดิลล์ (เกิด ค.ศ. 1954) เป็นนักแสดงหญิงชาวอเมริกัน รู้จักกันในการแสดงภาพยนตร์เรื่อง วันของวันตาย (ค.ศ. 1985)
ลอรี คาร์ดิลล์ เป็นลูกสาวของ บิลล์ คาร์ดิลเล  จบการแสดงที่มหาวิทยาลัยคาร์เนกีเมลลอน
ออตครืยตีเย-อะเรนา
ออตครืยตีเย-อะเรนา («Открытие Арена») เป็นสนามกีฬาอเนกประสงค์ในเมืองมอสโก ประเทศรัสเซีย มักใช้ในการจัดแข่งขันฟุตบอล เป็นสนามเหย้าของสปาร์ตัคมอสโก และฟุตบอลทีมชาติรัสเซีย ซึ่งใช้เป็นครั้งคราว โดยในการแข่งขันฟีฟ่าคอนเฟเดอเรชันส์คัพ 2017 และฟุตบอลโลก 2018 ใช้ชื่อเรียกสนามแห่งนี้ว่า สนามกีฬาสปาร์ตัค สนามแห่งนี้มีความจุ 45,360 ที่นั่ง
Cerioporidae
Cerioporidae เป็นวงศ์ของไบรโอซัวที่อยู่ในวอันดับ Cyclostomatida
สปีชีส์ในสกุลนี้ ได้แก่:
เรือประจัญบานชั้นลิตโตรีโอ
เรือประจัญบานชั้นลิตโตรีโอ (Littorio-class battleship) หรือรู้จักกันในชื่อ เรือประจัญบานชั้นวิตโตรีโอเวเนโต (Vittorio Veneto-class battleship) เป็นเรือประจัญบานที่สร้างขึ้นสำหรับเรจามารีนา ซึ่งประกอบด้วยเรือสี่ลำคือ ลิตโตรีโอ, วิตโตรีโอเวเนโต, โรมา และอิมเปโร แต่มีเรือเพียงสามลำแรกที่สร้างแล้วเสร็จ โดยสร้างขึ้นระหว่างปี ค.ศ. 1934 ถึง ค.ศ. 1942
ตระกูลชุดแบบอักษร
ใน HTML และ XHTML ได้ใช้ font face หรือ font family เป็นตัวกำหนด รูปแบบตัวอักษร
การกำหนดรูปแบบตัวอักษรในการเขียนรหัส HTML จำเป็นต้องใช้ Element Font, หรือใช้ Cascading Style Sheets (CSS). ตัวอย่างแบบ HTML ในการกำหนดตัวอักษร:
<font face="times, serif">Sample text.
ตัวอย่างการใช้ CSS:
<p style="font-family: times, serif">Sample text.
(ใน Windows API, มีแบบอักษร Roman, Swiss, Script, Decorative, และ Modern อยู่แล้ว).
อย่างไรก็ตาม คุณไม่สามารถคาดเดาได้ว่าแบบอักษรบนเครื่องคุณ จะมีอยู่บนเครื่องคนอื่นๆ ด้วย หรือบางทีมันอาจแสดงต่างออกไป ลองดูตารางด้านล่าง ว่าเบราว์เซอร์ของคุณแสดงผลออกมาเป็นเช่นไร:
ไมก์ ไทสัน
ไมก์ ไทสัน (Mike Tyson) เป็นอดีตนักมวยชาวอเมริกัน แชมป์โลกเฮฟวีเวท 3 สถาบันคนแรกของโลก เจ้าของสถิติเป็นแชมป์โลกเฮฟวีเวทที่อายุน้อยที่สุดในโลก ด้วยวัยเพียง 20 ปี 4 เดือนกับ 22 วัน
วัยเด็ก
ไมก์ ไทสัน มีชื่อจริงว่า ไมเคิล จีราร์ด ไทสัน (Michael Gerard Tyson)  เกิดเมื่อวันที่ 30 มิถุนายน พ.ศ. 2509 ที่ย่านบราวน์ส์วิลล์สลัมในบรุกลิน นครนิวยอร์ก
นครเจียอี้
นครเจียอี้ (嘉義市, Jiāyìshì)เป็นนครที่ตั้งอยู่บนที่ราบทางตะวันตกเฉียงใต้ของไต้หวัน เดิมถูกเรียกว่า "คางิ" (かぎ, Kagi) ตั้งแต่สมัยช่วงปลายราชวงศ์ชิงตลอดจนสุดการปกครองของญี่ปุ่น ในอดีตเคยถูกเรียกด้วยชื่อภาษาฮอลันดาว่า "ติโรเซน" (Tirosen หรือ Tirocen)
ไมก์ ไทสัน
วัยเด็ก
คุณภาพชีวิตของไทสันในวัยเด็กถือว่าเลวร้ายมาก ไทสันเป็นเด็กที่มีนิสัยเกเรมาก ชอบมีเรื่องชกต่อยกับเด็กคนอื่นละแวกบ้านและก่ออาชญากรรมทั่วไป จนกระทั่ง คัส ดี'อมาโต  เทรนเนอร์มวยเชื้อสายอิตาเลียน ได้มาพบเข้าและฝึกสอนไทสันให้รู้จักกับมวยสากลอย่างแท้จริง ที่ชกบนเวทีและมีกติกาที่ชัดเจน ซึ่งไทสันได้รักและนับถือ ดี'อมาโตเสมือนกับพ่อของตนเองคนหนึ่งทีเดียว
แชมเปียนโลก
ไทสันชนะการชกมวยระดับมืออาชีพ 19 ครั้งแรก ด้วยการน็อกเอาท์ โดยจำนวนนั้นเป็นการน็อกคู่ต่อสู้ในยกแรกถึง 12 ครั้ง ในเดือนพฤศจิกายน พ.ศ. 2529 ไมก์ ไทสัน ทำสถิติชนะรวด 26 ครั้ง ชนะน็อกถึง 24 ครั้ง  ขึ้นชิงแชมป์โลกกับ เทรเวอร์ เบอร์บิก แชมป์โลกของสภามวยโลก (WBC) รุ่นเฮฟวีเวท ขึ้นสังเวียนมวยที่โรงแรมเวสท์เกตลาสเวกัส ในวินเชสเตอร์ รัฐเนวาดา สำหรับเบอร์บิคแล้ว เขาเพิ่งได้แชมป์โลกเมื่อ 8 เดือนก่อนหน้านั้น ด้วยการชนะคะแนน พิงก์ลอน โธมัส แบบฉิวเฉียด ผลการชกไทสันเอาชนะทีเคโอ​เบอร์บิกได้อย่างรวดเร็วเพียงแค่ยกที่ 2 เท่านั้น และตลอดการชกเบอร์บิกเป็นฝ่ายถูกไทสันไล่ถลุงเพียงข้างเดียว ยิ่งโดยเฉพาะยกที่ 2 เบอร์บิกถูกไทสันชกล้มไปถึง 2 ครั้ง
ไมก์ ไทสัน จึงกลายเป็นแชมป์โลกเฮฟวีเวทคนใหม่ล่าสุด พร้อมกับทำสถิติเป็นแชมป์โลกเฮฟวีเวทที่อายุน้อยที่สุดในโลก ด้วยวัยเพียงแค่ 20 ปี 4 เดือน (ซึ่งยังเป็นสถิติมาจนทุกวันนี้) ทำลายสถิติเดิมของ ฟลอยด์ แพ็ตเตอร์สัน ที่เคยทำไว้ในวัย 21 ปี 10 เดือน และที่น่าเหลือเชื่อคือทั้งคู่มีเทรนเนอร์คนเดียวกัน คือ คัส ดี'อมาโต
หลังจากนั้นทั่วทั้งโลกได้รู้จักกับ ไมก์ ไทสัน นักมวยผู้มีภาพของความป่าเถื่อน รุนแรง กักขฬระ ผ่านการโปรโมตของ ดอน คิง โปรโมเตอร์อันดับหนึ่งของโลก นับได้ว่าไทสันกลายเป็นนักมวยอันดับหนึ่งของโลกและเป็นนักมวยคู่บารมีของดอน คิง อย่างแท้จริง การชกทุกครั้งของไมก์ ไทสัน สามารถทำเงินให้กับดอน คิง ได้มหาศาล ไทสันผ่านการชกป้องกันตำแหน่งอีกหลายต่อหลายครั้ง จนกลายเป็นแชมป์โลกเฮฟวีเวท 3 สถาบันคนแรกของโลก รวมทั้งการเอาชนะน็อก ไมเคิล สปิงก์ส์ อดีตนักมวยสากลสมัครเล่นเหรียญทองรุ่นเฮฟวีเวทโอลิมปิคที่มอนทรีออล ที่หันมาชกมวยสากลอาชีพและทำสถิติไม่เคยแพ้ใคร และเมื่อถูกประกบคู่กับไทสัน สปิงก์ส์ถูกมองว่าอาจเป็นคนแรกที่ยัดเยียดความปราชัยให้แก่ไมก์ ไทสัน ได้ แต่ผลการชกจริง ๆ ปรากฏว่า สปิงก์ส์ เป็นฝ่ายแพ้น็อกไปเพียงแค่ยกแรกเท่านั้น อย่างที่เรียกว่า "นกกระจอกไม่ทันกินน้ำ"
แต่การป้องกันตำแหน่งที่กรุงโตเกียว ประเทศญี่ปุ่น กับ เจมส์ "บัตเตอร์" ดักลาส นักมวยโนเนม เมื่อวันที่ 11 กุมภาพันธ์ ค.ศ. 2533 ไทสันพลาดท่าแพ้น็อกแก่ดักลาสอย่างไม่มีใครคาดคิดในยกที่ 10 แม้จะมีเสียงครหาว่ากรรมการบนเวทีนับเร็วกว่ากรรมการที่อยู่ด้านล่างเวทีก็ตาม
อะลูมิเนียม นิโคติเนท
อะลูมิเนียม นิโคติเนท (Aluminium nicotinate) เป็นยาลดระดับไขมันในกระแสเลือดกลุ่มอนุพันธ์ของไนอะซิน (niacin derivative)
ไมก์ ไทสัน
ชีวิตตกต่ำ
หลังจากนั้น ชีวิตของไทสันก็ตกต่ำอย่างไม่น่าเชื่อ เมื่อถูกกล่าวหาจาก เดสิรี วอชิงตัน (Desiree Washington) นางงามผิวดำสหรัฐอเมริกาว่า ไทสันข่มขืนเธอ ไทสันปฏิเสธอย่างสิ้นเชิง คดีนี้ถูกนำขึ้นสู่ศาล วันที่ 10 กุมภาพันธ์ พ.ศ. 2535 ถูกตัดสินโทษจำคุก 6 ปี แต่เนื่องจากประพฤติตัวดี ไทสันจึงปล่อยตัวเมื่อเดือนมีนาคม พ.ศ. 2538 หลังใช้ชีวิตในเรือนจำได้ 3 ปี ซึ่งในระหว่างนั้น ไทสันหันไปนับถือศาสนาอิสลามพร้อมกับใช้ชื่อใหม่ว่า “มาลิค อับดุล ลาซิช” (Malik Abdul Aziz) หรือ "ไทสัน อาลี" (Tyson Ali) ซึ่งไทสันอ้างว่าศาสนาอิสลามได้ทำให้จิตใจเขาบริสุทธิ์ขึ้นเหมือนดั่งเช่นกรณีหนีทหารของ มูฮัมหมัด อาลี ในอดีต
จากนั้นทั้งคู่ได้มีโอกาสล้างตากันอีกครั้ง ในเดือนมิถุนายน พ.ศ. 2540 ซึ่งการชกในครั้งนี้ ไทสันได้สร้างปรากฏการณ์ให้โลกตื่นตะลึงอีกครั้ง ด้วยการกัดเข้าที่ใบหูของโฮลีฟิลด์ในยกที่ 3 ระหว่างที่ทั้งคู่กำลังคลุกวงในอยู่กัน โดยใบหูของโฮลีฟิลถึงกับเลือดออก จึงต้องยุติการชกไป และไทสันก็ถูกตัดสินให้แพ้ดีคิว (Disqualification)​ ถูกปรับเงิน 3 ล้านดอลลาร์สหรัฐ พร้อมโดนยึดใบอนุญาตชกมวยด้วย แต่สำหรับค่าตัวของทั้งคู่ในขณะนั้นถือว่าเป็นค่าตัวที่สูงสุดในวงการกีฬาโลกเลยทีเดียว โดยไทสันได้ 30 ล้านดอลลาร์สหรัฐ และโฮลีฟิลด์ได้ถึง 35 ล้านดอลลาร์สหรัฐ
ในปี พ.ศ. 2542 ไทสันถูกจับอีกครั้ง เมื่อไปชกต่อยกับเด็กวัยรุ่นขี่มอเตอร์ไซค์ 2 คน หลังเกิดอุบัติเหตุทางท้องถนน คราวนี้ไทสันติดคุกอยู่นาน 9 เดือน
เมื่อออกจากคุกมา ไมก์ ไทสัน ชกทำฟอร์มอยู่หลายครั้ง ก่อนจะขึ้นชกกับ เลนน็อกซ์ ลูอิส แชมป์โลกชาวอังกฤษผู้ที่มีฟอร์มการชกอยู่ในระดับสุดยอดในเวลานั้น ผลการชกไทสันเป็นฝ่ายแพ้น็อกไปอย่างบอบช้ำในยกที่ 8 เมื่อปี พ.ศ. 2545
ล้มละลาย
1 ปี ถัดมา ไทสัน มีปัญหาทางการเงินอย่างรุนแรง จนถูกฟ้องร้องให้เป็นบุคคลล้มละลาย จากเดิมที่เคยมีเงินทองจากการชกมวยมากมายถึง 300 ล้านดอลลาร์สหรัฐ มีคฤหาสน์หลังใหญ่ มีเสือโคร่งเบงกอลเผือกเป็นสัตว์เลี้ยง กลายเป็นบุคคลที่มีแต่หนี้สิน ทั้งนี้เป็นเพราะไทสันเป็นคนที่ใช้จ่ายเงินไม่เป็น อีกทั้งยังมีแต่พฤติกรรมที่ทะเลาะวิวาทกับผู้คนเรื่อยไป ประกอบกับได้เปลี่ยนผู้จัดการจาก ดอน คิง ในช่วงที่ตกต่ำเป็น แซลลี่ ฟิงเกอร์ ทำให้ไม่ได้รับค่าตัวมากมายเช่นเดิม
ในช่วงที่ชีวิตตกต่ำสุดขีด ในปี พ.ศ. 2548 ถึงกับมีข่าวลือว่าไทสันได้รับการชักชวนจากเจนนา เจมสัน ให้ร่วมกันแสดงหนังโป๊ ว่ากันว่า ไทสันมีศักยภาพที่น่าจะไปได้ดีในอาชีพนี้ เนื่องจากมีการอ้างถึงรายงานทางการแพทย์ในระหว่างถูกจองจำว่า ขนาดองคชาตของไทสันนั้นยาวถึง 14 นิ้ว อย่างไรก็ตาม โฆษกประจำตัวของเจนนา เจมสัน และตัวไทสันเอง ได้ออกมาปฏิเสธข่าวนี้
ไมก์ ไทสัน ชกมวยครั้งสุดท้ายเพื่อหาทางปลดหนี้ แพ้อาร์ทีดี เควิน แม็กไบรด์ นักมวยผิวขาวชาวไอริช ในยกที่ 6 เมื่อวันที่ 11 มิถุนายน พ.ศ. 2548 และไม่ได้กลับขึ้นชกมวยเป็นเวลาหลายปี
ชีวิตส่วนตัว
ไมก์ ไทสัน มีฉายาเป็นภาษาอังกฤษว่า "Iron" สำหรับฉายาภาษาไทยแฟนมวยชาวไทยเรียกว่า "มฤตยูดำ" หรือ "ไอ้หัวบาก" และในช่วงที่กัดหูโฮลีฟิลด์ได้อีกฉายานึงว่า "จอมกัด" ทุกครั้งที่ขึ้นชก ไทสันจะสวมกางเกงมวยสีดำล้วน สวมรองเท้าสีดำที่หุ้มเพียงข้อเท้าโดยไม่สวมถุงเท้าจนเป็นเอกลักษณ์ ไทสันนั้นมีส่วนสูงเพียง 5 ฟุต 10 นิ้ว (178 เซนติเมตร) ถือว่าตัวเล็กมากสำหรับรุ่นเฮฟวี่เวท แต่มีการโยกหัวเข้าหาคู่ต่อสู้อย่างว่องไว และมีพลังกำปั้นที่หนักมาก  ในปี พ.ศ. 2549 มีการจัดอันดับให้ ไมก์ ไทสัน เป็นนักมวยที่เก่งกาจที่สุดตลอดกาลของโลกในอันดับที่ 10 ด้วย ส่วนตัวนั้นไทสันชื่นชอบการเลี้ยงนกพิราบ โดยเลี้ยงเป็นฝูงใหญ่มาตั้งแต่เด็ก และถึงขนาดเคยเปิดห้องพักในโรงแรมห้าดาวให้แก่นกพิราบของตนมาแล้ว
ไทสัน แต่งงานมาแล้วทั้งหมด 3 ครั้ง ครั้งในปี พ.ศ. 2531 กับ โรบิน กิฟเว่นส์ ในช่วงที่ยังเป็นแชมป์โลก 3 สถาบันอยู่ ก่อนจะหย่าร้างกันในปีถัดมา ไทสันแต่งงานอีกครั้งกับ โมนิกา เทอร์เนอร์ ในปี พ.ศ. 2540 และอยู่กินมามาถึงปี พ.ศ. 2546 ไทสันแต่งงานเป็นครั้งที่ 3 กับ ลาคิชา สไปเซอร์ ในเดือนมิถุนายน ปี พ.ศ. 2552
ภาพยนตร์
ฮอลลีวูดเคยสร้างภาพยนตร์ทางทีวีเกี่ยวกับชีวประวัติของไทสันในปี พ.ศ. 2538 ในชื่อเรื่อง "Tyson" แสดงเป็นไทสันโดย ไมเคิล ไจ ไวท์ (Michael Jai White) นักแสดงหนุ่มผู้มาจากบรุกลินเช่นเดียวกัน
และในเดือนเมษายนปี พ.ศ. 2552 ได้มีผู้สร้างภาพยนตร์ สร้างภาพยนตร์แนวสารคดีเกี่ยวกับชีวประวัติของไทสัน เปิดฉายในรอบปฐมทัศน์ที่เทศกาลภาพยนตร์ซันแดนซ์ ได้รับผลตอบรับเป็นอย่างดี
เจมส์ คาริว
เจมส์ อัสเซลแมน (ค.ศ. 1876 ที่เมืองโกเซน – ค.ศ. 1938), รู้จักกันในชื่อ เจมส์ คาริว เป็นนักแสดงชายชาวอเมริกัน แสดงภาพยนตร์มากมายหลายเรื่อง ตั้งแต่ปี ค.ศ. 1897 ที่เมืองชิคาโก จนถึงปี ค.ศ. 1938 ซึ่งก่อนหน้านี้ทำงานเป็นเสมียน
ไมก์ ไทสัน
วิดีโอเกม
ในช่วงที่ไมก์ ไทสัน กำลังโด่งดังมีชื่อเสียงก่อนที่จะแพ้น็อกเสียแชมป์โลกครั้งแรกนั้น ทางนินเทนโดได้ผลิตวิดีโอเกมชื่อ พันช์-เอาท์ !! (Punch-Out!!) ออกมาจัดจำหน่าย โดยเป็นเรื่องราวของนักมวยคนหนึ่งที่ชกไต่อันดับไปเรื่อย ๆ จนถึงขั้นสุดท้ายต้องพบกับบอสใหญ่ในเกมคือ ไมก์ ไทสัน นั่นเอง
นอกจากนี้แล้ว ไมก์ ไทสัน ยังเป็นต้นแบบของตัวละครตัวหนึ่งในเกม สตรีตไฟเตอร์ (Street Fighter) คือ เอ็ม.ไบสัน หรือ บัลร็อค (ชื่อที่ถูกเปลี่ยนแปลงภายหลัง) ซึ่งเป็นนักมวยข้างถนนในลาสเวกัส และเป็น 1 ใน 4 บอสใหญ่แห่งองค์กรชาโดลู
โจเซฟ เดวิด-โจนส์
โจเซฟ เดวิด-โจนส์ (ค.ศ. 1989) เป็นนักแสดงชาวอเมริกัน รู้จักกันในการแสดงภาพยนตร์เรื่อง รวมพลคนเหนือมนุษย์
นิปปงทีวี
นิปปงทีวี (Nippon TV) มักย่อว่า เอ็นทีวี (NTV) หรือ เอเอ็กซ์ (AX) เป็นเครือข่ายสถานีโทรทัศน์ในชิโอโดเมะ, มินาโตะ, โตเกียว, ญี่ปุ่น มีผู้ดำเนินงาน คือ บรรษัทเครือข่ายนิปปงทีวี (Nippon Television Network Corporation) ภายใต้การควบคุมของสำนักพิมพ์โยมิอูริชิมบุง (読売新聞) ออกอากาศภาคพื้นดินทั่วญี่ปุ่น
มาลายาเซมเลีย
มาลายาเซมเลีย (Малая Земля แปล: "แผ่นดินน้อย") เป็นเนินเขาซึ่งเป็นด่านหน้าของโซเวียตบนแหลมมึสฮาโค (Мысхако) ที่ยึดคืนจากการสู้รบอย่างดุเดือดและนองเลือดกับกองทัพเยอรมันในช่วงยุทธการที่คอเคซัส เมื่อคืนวันที่ 4 กุมภาพันธ์ ค.ศ. 1943 ซึ่งเป็นการปูทางสำหรับการโจมตีของกองทัพโซเวียตต่อกองทัพเยอรมันในนครโนโวรอสซีสค์
แหลมมึสฮาโคยังคงเกี่ยวข้องกับการยืนยัดสู้อันกล้าหาญโดยกองกำลังนาวิกโยธินโซเวียตกว่า 800 นายเพื่อต่อต้านทหารเยอรมันในช่วงสงครามโลกครั้งที่สอง กองกำลังพิเศษถูกทิ้งในช่วงฤดูหนาวที่มีพายุรุนแรงโดยกองเรือทะเลดำโซเวียตหลังจากความพยายามยกพลขึ้นบกที่ Malajia Ozereevka ประสบความส้มเหลว การยกพลขึ้นบกที่มาลายาเซมเลียนั้นควรจะเป็นการลวง แต่หลังจากการยกพลขึ้นบกที่ Bolshaia Ozereevka ส้มเหลวไปในการซุ่มโจมตี แผนการรุกถูกปรับเปลี่ยนใหม่และพื้นที่ยกพลขึ้นบกที่มาลายาเซมเลียเป็นสถานที่ยกพลขึ้นบกหลัก เมื่อยกพลขึ้นบกเพื่อยึดหัวหาด พวกเขาอยู่ภายใต้การตอบโต้ของฝ่ายเยอรมันอย่างรุนแรงด้วยการสนับสนุนทางอากาศ
กองกำลังนาวิกโยธินยึดพื้นที่คืนได้ ผู้บัญชาการกลุ่มกองทัพพันตรี เซซาร์ คูนีคอฟ ได้รับบาดเจ็บสาหัส และได้รับบำเหน็จหลังมรณกรรมในรายการวีรชนแห่งสหภาพโซเวียต ซึ่งเป็นบำเหน็จสูงสุดของสหภาพโซเวียตสำหรับความกล้าหาญ
การต่อสู้ยังเป็นส่วนหนึ่งของหนังสือเล่มแรกของ Brezhnev's trilogy ซึ่งเป็นการที่ทำให้เกินจริงต่อบทบาทของเลโอนิด เบรจเนฟ ในช่วงมหาสงครามของผู้รักชาติ
ซีโร-จี
บริษัท ซีโร-จี (株式会社ゼロジー (Kabushiki-gaisha Zerojī)) เป็นสตูดิโอแอนิเมชันของญี่ปุ่น ก่อตั้งในเดือนมิถุนายน พ.ศ. 2554 โดยฮิโรชิ เนงิชิ ผู้กำกับอนิเมะที่มีประสบการณ์ สตูดิโอตั้งอยู่ในเขตซูงินามิ กรุงโตเกียว
วอลเลย์บอลชายเอวีซีคัพ 2016
วอลเลย์บอลชายเอวีซีคัพ 2016 (2016 AVC Cup for Men) เป็นครั้งที่ 5 ของการแข่งขัน โดยเอาทีมจาก 8 อันดับแรกจากชิงแชมป์เอเชีย 2015 ซึ่งจัดขึ้นที่จังหวัดนครปฐม, ประเทศไทย ระหว่างวันที่ 22–28 กันยายน พ.ศ. 2559
การแบ่งกลุ่ม
การแบ่งสายของแต่ละกลุ่มโดยใช้วิธีสลับฟันปลาจากอันดับวอลเลย์บอลชิงแชมป์เอเชีย 2015 โดยตัวเลขในวงเล็บเป็นอันดับจากชิงแชมป์เอเชีย 2015 ยกเว้นเจ้าภาพ อันดับที่ 8
* เข้าแข่งขันแทน เนื่องจาก  ถอนทีมออกจากการแข่งขัน
ไอแพด แอร์ (รุ่นที่ 5)
ไอแพด แอร์ (รุ่นที่ 5) (iPad Air (5th generation)) หรือเรียกอย่างไม่เป็นทางการว่า ไอแพด แอร์ 5 เป็นแท็บเล็ตคอมพิวเตอร์ ที่ออกแบบ พัฒนา และจัดจำหน่ายโดยแอปเปิล ประกาศอย่างเป็นทางการเมื่อวันที่ 8 มีนาคม ค.ศ. 2022
ไอแพด แอร์ รุ่นที่ 5 เป็นรุ่นแรกในตระกูลไอแพด แอร์ ที่ใช้ชิปแอปเปิล เอ็ม 1 เช่นเดียวกับไอแพด โปร รุ่นที่ 5 และใช้พอร์ต ยูเอสบี-ซี ซึ่งมีอัตราการรับส่งข้อมูลสูงสุด 10 กิกะบิตต่อวินาที รวมถึงรองรับการเชื่อมต่อจอความละเอียดสูงสุด 4K นอกจากนี้ยังมีบลูทูธ 5.0 และไวไฟ 6 อีกด้วย กำหนดวางจำหน่ายครั้งแรกในวันที่ 18 เดือนและปีเดียวกัน โดยมี 5 สี ได้แก่ สเปซเกรย์, สตาร์ไลท์, ชมพู, ม่วง และฟ้า
ตำบลห้วยแคน
การปกครอง
ตำบลห้วยแคน แบ่งการปกครองออกเป็น 8 หมู่บ้าน คือ
วอริเออร์โอโรจิ
วอริเออร์โอโรจิ (Warriors Orochi) หรือที่ในญี่ปุ่นรู้จักว่า Musō Orochi (無双OROCHI) เป็นเกมที่ผสมระหว่าง Dynasty Warriors กับ Samurai Warriors โดยมีบริษัท KOEI เป็นผู้สร้าง การเล่นนั้นเป็นรูปแบบของ Musou เกมนี้สามารถสับเปลี่ยนตัวละครระหว่างเล่นได้ โดยจะเลือกเล่นได้ 3 ตัว ผู้เล่นสามารถเลือกเนื้อเรื่องได้ 4 ฝ่ายคือ Shu (จ๊กก๊ก), Wu (ง่อก๊ก), Wei (วุยก๊ก) และ SW (ซามุไร)
เกมได้เชื่อมเข้ากับระบบเพลย์สเตชันพอร์เทเบิล ซึ่งได้วางจำหน่ายในประเทศญี่ปุ่น เดือนกุมภาพันธ์ ค.ศ. 2008, 25 มีนาคมในสหรัฐ และ 28 มีนาคมในสหราชอาณาจักร ส่วนเวอร์ชันคอมพิวเตอร์ส่วนบุคคลได้วางจำหน่ายในสหรัฐวันที่ 25 มีนาคม ค.ศ. 2008
ฮาจะเกร็ง รีบอร์น
ฮาจะเกร็ง รีบอร์น เป็นรายการโทรทัศน์ประเภทรายการวาไรตี้โชว์ซิทคอม ผลิตโดยบริษัท ลักษ์ 666 จำกัด ออกอากาศทางช่อง สาระแน แชนแนล ทุกวันจันทร์ถึงศุกร์ เวลา 20.05 - 21.00 น. โดยรายการนั้นได้นำรายการ ฮาจะเกร็ง กลับมาทำใหม่หลังจากที่ยุติออกอากาศของรายการฮาจะเกร็งเป็นเวลา 1 ปี จากการคำเรียกร้องจากผู้ชมทางรายการ โดยยังคงใช้รูปแบบรายการเหมือนเดิมและเพิ่มนักแสดงประจำรายการ โดยในสองสัปดาห์แรกได้ตัดช่วงบทลงโทษออกไปแทนและเน้นช่วงละครเป็นหลัก ออกอากาศครั้งแรกเมื่อวันที่ 6 พฤษภาคม พ.ศ. 2556
วอริเออร์โอโรจิ
สำหรับภาคต่อได้วางจำหน่ายในญี่ปุ่นวันที่ 3 เมษายน ค.ศ. 2008 และวางจำหน่ายในยุโรปกับอเมริกาเหนือในเดือนกันยายน ค.ศ. 2008
ฮาจะเกร็ง รีบอร์น
พิธีกรและนักแสดงประจำรายการ
ในการบันทึกเทปรายการบางครั้ง หากนักแสดงประจำรายการคนใดไม่สามารถมาร่วมรายการได้ จะมีนักแสดงรับเชิญมาร่วมแสดงละครแทน ดังนี้
พรรคแรงงาน (สหราชอาณาจักร)
พรรคแรงงาน (Labour Party) เป็น พรรคการเมืองกลาง-ซ้ายในสหราชอาณาจักร ซึ่งเป็นหนึ่งในสามพรรคการเมืองใหญ่ของประเทศ ก่อตั้งเมื่อวันที่ 27 กุมภาพันธ์ พ.ศ. 2443 (ค.ศ. 1900) ซึ่งเก่าแก่ที่สุดในสหราชอาณาจักร โดยเข้าควบรวมพรรคเสรีนิยมในช่วงต้นยุคปี พ.ศ. 2463 และได้จัดตั้งรัฐบาลเสียงข้างน้อยในสภาโดยมีแรมเซย์ แมคโดนัล เป็นนายกรัฐมนตรีในปี พ.ศ. 2467 และระหว่าง พ.ศ. 2472 - 2474 ต่อมาในช่วงสงครามโลกครั้งที่สอง พรรคได้ร่วมจัดตั้งรัฐบาลแห่งชาติในภาวะสงครามกับพรรคอนุรักษนิยมระหว่างปี พ.ศ. 2483 - 2488 ต่อมาจึงได้มีโอกาสจัดตั้งรัฐบาลเสียงข้างมากในสภาโดยมีเคลเมนต์ แอตต์ลี เป็นนายกรัฐมนตรี พรรคยังมีโอกาสได้เป็นรัฐบาลในช่วงปี พ.ศ. 2507 - 2513 ภายใต้นายกรัฐมนตรีเฮโรลด์ วิลสัน และช่วงปี พ.ศ. 2517 - 2522 ซึ่งในช่วงแรกภายใต้การนำของนายกรัฐมนตรีเฮโรลด์ วิลสัน ก่อนที่จะสืบต่อด้วยนายกรัฐมนตรีเจมส์ คัลลาฮาน
พรรคแรงงานได้มีโอกาสเป็นรัฐบาลช่วงท้ายสุดระหว่าง พ.ศ. 2540 - 2553 ภายใต้การนำของนายกรัฐมนตรีโทนี แบลร์ และนายกรัฐมนตรีกอร์ดอน บราวน์ เริ่มต้นในปี พ.ศ. 2540 ด้วยเสียงข้างมากในสภา 179 ที่นั่ง ก่อนจะลดลงมาที่ 169 ที่นั่งในปี พ.ศ. 2544 และ 66 ที่นั่งในปี พ.ศ. 2548 ในการเลือกตั้งทั่วไป พ.ศ. 2558 พรรคได้รับคะแนนเสียง 232 ที่นั่งในสภาและดำรงตำแหน่งเป็นฝ่ายค้านในปัจจุบัน พรรคแรงงานเป็นพรรคขนาดใหญ่ในเวลส์และได้รับเสียงมากในสมัชชาแห่งเวลส์และมีเสียงส่วนหนึ่งในรัฐสภาสกอตแลนด์ และยังมีสมาชิกของพรรค 13 คนได้รับเลือกเข้าเป็นสมาชิกรัฐสภายุโรป พรรคแรงงานยังเป็นสมาชิกของสมาคมพรรคสังคมนิยมสากลและพรรคสังคมนิยมยุโรปอีกด้วย หัวหน้าพรรคคือ เคียร์ สตาร์เมอร์ ซึ่งเป็นสมาชิกสภาผู้แทนราษฎร
นาโอมิ โอซากะ
นาโอมิ โอซากะ (Naomi Osaka; 大坂 なおみ (Ōsaka Naomi) เกิดวันที่ 16 ตุลาคม ค.ศ. 1997) เป็นนักเทนนิสอาชีพหญิงชาวญี่ปุ่น มือวางอันดับ 2 ของโลกคนปัจจุบัน และ เคยขึ้นสู่ตำแหน่งมือวางอันดับ 1 ใน ค.ศ. 2019 โดยโอซากะถือเป็นผู้เล่นชาวเอเชียคนแรกที่สามารถครองตำแหน่งมือวางอันดับ 1 ของโลกได้ เธอเป็นเจ้าของตำแหน่งชนะเลิศรายการแกรนด์สแลมในประเภทหญิงเดี่ยวจำนวน 4 สมัย ได้แก่ ออสเตรเลียนโอเพน 2 สมัย (ค.ศ. 2019 และ 2021) และ ยูเอสโอเพน 2 สมัย (ค.ศ. 2018 และ 2020)
โอซากะเกิดที่ประเทศญี่ปุ่นโดยคุณพ่อของเธอเป็นชาวเฮติและคุณแม่เป็นชาวญี่ปุ่น โอซากะเติบโตและใช้ชีวิตที่สหรัฐอเมริกาตั้งแต่อายุ 3 ขวบเธอเริ่มโด่งดังในวงการเทนนิสหญิงเมื่ออายุ 16 ปี เมื่อเธอเอาชนะอดีตแชมป์ยูเอสโอเพน ซาแมนธา สโตเซอร์ ผู้เล่นออสเตรเลีย ในรายการเปิดตัวของเธอที่ WTA Tour ที่ Stanford Classic ปี 2014 สองปีต่อมา เธอเข้าถึงรอบชิงชนะเลิศครั้งแรกในรายการที่ 2016 Pan Pacific Open ที่ประเทศญี่ปุ่นและขึ้นสู่มือวาง 50 อันดับแรกของโลกของการจัดอันดับของ WTA โอซากะคว้าตำแหน่งชนะเลิศรายการแรกอย่างเป็นทางการในปี 2018 ในรายการที่ อินเดียนเวลส์ สหรัฐอเมริกา ต่อมาในปีนั้น เธอเอาชนะแชมป์แกรนด์สแลม 23 สมัย เซเรนา วิลเลียมส์ ผู้เล่นระดับตำนานในรอบชิงชนะเลิศยูเอสโอเพนและทำสถิติเป็นนักเทนนิสชาวญี่ปุ่นคนแรกในประวัติศาสตร์ที่คว้าตำแหน่งชนะเลิศรายการแกรนด์สแลมได้ และ เธอสามารถคว้าตำแหน่งชนะเลิศรายการแกรนด์สแลมได้ 4 ปีติดต่อกันนับจากนั้น (ค.ศ. 2018 - 2021)
โอซากะเป็นหนึ่งในนักกีฬาที่ทำรายได้มากที่สุดในโลก โดยได้รับการจัดให้อยู่ในอันดับที่ 8 ในบรรดานักกีฬาทั่วโลกที่มีรายได้สูงที่สุดในปี 2020 และ เธอยังเป็นนักกีฬาหญิงที่ทำรายได้สูงสุดในปีนั้น โอซากะได้รับการยอมรับอย่างมากในฐานะนักเคลื่อนไหวเพื่อสิทธิมนุษยชนนอกสนาม โดยได้แสดงการสนับสนุนขบวนการ Black Lives Matter เธอได้รับเลือกให้เป็นหนึ่งในนักกีฬาแห่งปีของ Sports Illustrated ประจำปี 2020 และ ยังได้รับการจัดอันดับให้อยู่ในรายชื่อ 100 บุคคลผู้ทรงอิทธิพลมากที่สุดในโลกของนิตยสารไทม์ทั้งในปี 2019 และ 2020 นอกจากนี้ เธอยังได้รับรางวัลนักกีฬาหญิงแห่งปี (Laureus World Sportswoman) ในปี 2021 โอซากะมีรูปแบบการเล่นที่ดุดันด้วยลูกเสิร์ฟอันทรงพลังที่สามารถทำความเร็วได้ถึง 201 กิโลเมตรต่อชั่วโมง (125 ไมล์ต่อชั่วโมง) และ ยังมีการตีที่หนักหน่วงในทุกพื้นที่ของสนาม
ประวัติในช่วงต้น
เมื่อโอซากะอายุได้ 3 ขวบ ครอบครัวของเธอได้ย้ายจากญี่ปุ่นมาอยู่ที่วัลเลย์สตรีม นิวยอร์ก บนเกาะลองเพื่ออาศัยอยู่กับปู่และย่าของเธอ พ่อของโอซากะได้รับแรงบันดาลใจให้สอนลูกสาวเล่นเทนนิสด้วยการดู วีนัส วิลเลียมส์ แข่งขันในรายการเฟรนช์โอเพนปี 1999 เขาพยายามเลียนแบบวิธีที่ Richard Williams (พ่อของวิลเลียมส์) ฝึกฝนลูกสาวของเขาให้กลายเป็นสองผู้เล่นที่เก่งที่สุดในโลก แม้จะไม่เคยเล่นกีฬานี้มาก่อน เขาเริ่มสอนนาโอมิและมารีเมื่อพวกเขาตั้งรกรากอยู่ในสหรัฐอเมริกา ในปี 2006 ครอบครัวของโอซากะย้ายไปฟลอริดาเมื่อนาโอมิอายุประมาณ 9 ขวบ เพื่อที่พวกเขาจะได้มีโอกาสฝึกฝนมากขึ้น โอซากะได้เข้าฝึกที่สถาบัน "Harold Solomon Tennis Academy"
แม้ว่าโอซากะจะเติบโตที่สหรัฐอเมริกา แต่แม่ของเธอตัดสินใจให้เธอและพี่สาวลงแข่งขันในนามทีมชาติญี่ปุ่น โดยแม่ของเธอกล่าวว่า "ฉันได้ตัดสินใจเรื่องนี้มาตั้งแต่ที่ทั้งคู่ยังเด็ก ฉันเป็นคนญี่ปุ่นและลูกสาวทั้งสองก้มีเลือดความเป็นญี่ปุ่นอยู่ในตัว" และ โอซากะก็รู้สึกมาตลอดว่าเธอคือคนญี่ปุ่น โดยสมาคมเทนนิสแห่งสหรัฐอเมริกา (USTA) เคยเสนอโอกาสใหโอซากะเข้ารับการฝึกฝนที่ศูนย์ฝึกแห่งชาติในโบคาเรตัน และ เสนอโอกาสให้เธอเป็นนักเทนนิสอาชีพในนามทีมชาติสหรัฐอเมริกาเมื่อเธออายุ 16 ปี แต่เธอปฏิเสธ นอกจากนี้เธอก็ยังไม่ลืมเชื้อสายเฮติของคุณพ่อ ซึ่งบ่อยครั้งเวลาได้ยินคนพูดว่าเธอเป็นนักเทนนิสชาวญี่ปุ่น เธอก็จะต้องรีบพูดเสริมต่อว่าเธอเป็นลูกครึ่งเฮติ-ญี่ปุ่น
ประวัติการเล่นอาชีพ
รายการแรกที่เธอลงแข่งขันคือ การแข่งขันดับเบิลยูทีเอ แบงค์ ออฟ เวสต์ คลาสสิค เมื่อปี 2014 โดยลงเล่นตั้งแต่รอบคัดเลือกจนสามารถผ่านเข้าสู่รอบเมน ดรอว์ (รอบแรก) และ เพียงแค่รายการแรกที่ลงแข่ง เธอก็สามารถสร้างชื่อเสียงได้ทันทีโดยการเอาชนะ ซาแมนธา สโตเซอร์ ซึ่งเป็นถึงแชมป์แกรนด์สแลม ยูเอสโอเพนปี 2011 ได้ในรอบนี้
จากนั้นเริ่มต้นปี 2016 เธอลงแข่งขันรายการแกรนด์สแลมแรกในชีวิตในรายการออสเตรเลียนโอเพน และ สามารถผ่านเข้าถึงรอบที่สาม ก่อนที่จะแพ้ให้กับ วิคตอเรีย อซาเรนกา ต่อมา ในช่วงเทศกาลคอร์ตดิน เธอสามารถผ่านเข้าถึงรอบที่สามในแกรนด์สแลมเฟรนช์โอเพน
ในปี 2017 ชื่อเสียงเธอเริ่มโด่งดังยิ่งขึ้นในรายการยูเอสโอเพน โอซากะ ในวัย 19 ปี สามารถเอาชนะ แองเจลิค เคอร์เบอร์ แชมป์เก่าจากเยอรมนีได้ในรอบแรก ก่อนจะต้องหยุดเส้นทางที่รอบสาม เมื่อพ่ายต่อ คาเอีย คาเนปิ 1-2 เซต
ต่อมาในปี 2018 เธอสามารถก้าวขึ้นสู่จุดสูงสุดในอาชีพนักเทนนิสของเธอในวัยเพียง 20 ปี เธอได้พบกับนักเทนนิสผู้เป็นต้นแบบในวัยเด็กของเธออย่าง เซเรนา วิลเลียมส์ โดยการพบกันครั้งนี้ เธอมี ซาสช่า บายิน อดีตโค้ชของเซรีน่ามาเป็นติวเตอร์ให้กับเธออีกด้วยและเธอก็สามารถเอาชนะ อดีตแชมป์แกรนด์ สแลม 23 สมัย ไปได้อย่างเหนือความคาดหมายพร้อมทั้งสร้างประวัติศาสตร์เป็นนักเทนนิสชาวญี่ปุ่นคนแรกที่คว้าตำแหน่งชนะเลิศในรายการแกรนด์สแลมได้
โอซากะยังคงทำผลงานได้อย่างยอดเยี่ยมอย่างต่อเนื่องในปี 2019 โดยในปีนี้เธอสามารถคว้าตำแหน่งชนะเลิศแกรนด์สแลมได้อีกหนึ่งรายการ ในการแข่งขันออสเตรเลียนโอเพนในเดือนมกราคมโดยเอาชนะ เพทรา วิโทวา ได้ในรอบชิงชนะเลิศ และเธอยังสามารถขึ้นสู่ตำแหน่งมือวางอันดับ 1 ของโลกได้เป็นครั้งแรกในอาชีพในปีนี้และทำสถิติเป็นผู้เล่นชาวเอเชียคนแรกที่สามารถครองตำแหน่งมือวางอันดับ 1 ได้
รายพระนามคู่อภิเษกสมรสในพระมหากษัตริย์โปรตุเกส
ในประวัติศาสตร์ของราชอาณาจักรโปรตุเกสมีสมเด็จพระราชินีนาถซึ่งดำรงเป็นพระประมุขของโปรตุเกส 2 พระองค์ คือ สมเด็จพระราชินีนาถมาเรียที่ 1 แห่งโปรตุเกสและสมเด็จพระราชินีนาถมาเรียที่ 2 แห่งโปรตุเกส(บางหลักฐานกล่าวว่า เจ้าหญิงเบียทริซแห่งโปรตุเกสได้ขึ้นครองราชสมบัติด้วยระยะเวลาอันสั้นในศตวรรษที่ 14 ซึ่งปัจจุบันยังเป็นที่ถกเถียง)
สตรีซึ่งเป็นคู่อภิเษกสมรสในพระมหากษัตริย์แห่งโปรตุเกสจะได้รับพระอิศริยยศ "สมเด็จพระราชินีแห่งโปรตุเกส" และสมเด็จพระราชินีบางพระองค์ได้รับพระอิศริยยศผู้สำเร็จราชการแผ่นดินแทนยวกษัตริย์ซึ่งยังทรงพระเยาว์และยามที่พระมหากษัตริย์ปฏิบัติภารกิจนอกประเทศ และยังมีคู่อภิเษกสมรสในสมเด็จพระราชินีนาถซึ่งได้ดำรงเป็นผู้ปกครองแผ่นดินร่วมกันด้วย
วัดที่โลมี่นโล
วัดที่โลมี่นโล (ထီးလိုမင်းလိုဘုရား, ) หรือบางครั้งคนไทยเรียกว่า วัดฉัตรตั้ง เป็นวัดพระเจดีย์ในพุกาม ประเทศพม่า สร้างขึ้นโดยพระเจ้าไชยสิงขะ ในราวปี ค.ศ. 1211-1231 พระเจดีย์แห่งนี้สูง 3 ชั้น 46 เมตร และสร้างด้วยอิฐ วัดนี้เป็นที่รู้จักสำหรับประติมากรรมปูนพลาสเทอร์ที่โดดเด่นและบนชั้นหนึ่งประดิษฐานพระพุทธรูป 4 พระองค์ พระเจดีย์ได้รับความเสียหายเนื่องจากเหตุแผ่นดินไหวพุกามในปี ค.ศ. 1975
พระเจ้านรปติสี่ตู่ทรงมีราชบุตรหลายพระองค์ ทั้งที่เกิดแต่อัครมเหสีและพระชายา เมื่อทรงตัดสินใจแต่งตั้งกษัตริย์พระองค์ต่อไป ตามธรรมเนียมพระองค์จะต้องตั้งบุตรในอัครมเหสี แต่พระองค์ทรงเคยรับปากพระชายาองค์หนึ่งว่าจะทรงพิจารณาราชบุตรจากชายาองค์นี้ให้ขึ้นครองราชย์ด้วย ดังนั้นพระองค์จึงตัดสินใจใช้ "ฉัตรเสี่ยงทาย" โดยทรงตั้งฉัตรอันเป็นสัญลักษณ์ของกษัตริย์ไว้ตรงกลาง แล้วให้ราชบุตรแต่ละพระองค์มานั่งล้องวงกัน หากฉัตรล้มลงแล้วปลายฉัตรชี้ไปที่ราชบุตรองค์ใดนั้น ก็จะทรงแต่งตั้งเป็นกษัตริย์สืบต่อไปจากพระองค์ ซึ่งปรากฏว่าปลายฉัตรชี้ไปที่เจ้าชายชัยสิงห์ ซึ่งเป็นราชบุตรอันเกิดแต่ชายา ชาวพม่าจึงเรียกพระเจ้าไชยสิงขะว่า “กษัตริย์ฉัตรตั้ง” และเมื่อทรงขึ้นครองราชย์จึงทรงสร้างเจดีย์ขึ้นเป็นอนุสรณ์ ณ บริเวณที่พระราชบิดาเอาฉัตรเสี่ยงทาย และเรียกว่า “เจดีย์ที่โลมี่นโล”
สุกำพล สุวรรณทัต
พลอากาศเอก สุกำพล สุวรรณทัต (เกิด 17 สิงหาคม พ.ศ. 2494) ชื่อเล่น โอ๋ เป็นอดีตรัฐมนตรีว่าการกระทรวงกลาโหม อดีตรัฐมนตรีว่าการกระทรวงคมนาคม ในรัฐบาลของ ยิ่งลักษณ์ ชินวัตร อดีตที่ปรึกษาพิเศษสำนักงานปลัดกระทรวงกลาโหม อดีตจเรทหารทั่วไป อดีตผู้ช่วยผู้บัญชาการทหารอากาศ และอดีตเสนาธิการทหารอากาศ
ประวัติ
พลอากาศเอกสุกำพล สุวรรณทัต เกิดเมื่อวันที่ 17 สิงหาคม พ.ศ. 2494 เป็นบุตรของนาวาอากาศเอก สุวัตถิ์ สุวรรณทัต กับนางราตรี สุวรรณทัต จบการศึกษาจากโรงเรียนสาธิตจุฬาลงกรณ์มหาวิทยาลัย รุ่นที่ 4, โรงเรียนเตรียมทหาร รุ่นที่ 10 (ตท.10), โรงเรียนนายเรืออากาศ รุ่นที่ 17, โรงเรียนนายทหารชั้นผู้บังคับฝูง รุ่นที่ 45, โรงเรียนเสนาธิการทหารอากาศ รุ่นที่ 29, วิทยาลัยการทัพอากาศ รุ่นที่ 29, วิทยาลัยป้องกันราชอาณาจักร รุ่นที่ 46 มีน้องชาย 2 คน ชื่อ พลอากาศเอก สุรจิต สุวรรณทัต ราชองครักษ์พิเศษ และ พลอากาศโท สุรพันธ์ สุวรรณทัต เจ้ากรมเทคโนโลยีสารสนเทศและการสื่อสารทหารอากาศ
ชีวิตครอบครัวสมรสกับนางพิไลวรรณ สุวรรณทัต (สกุลเดิม พลิกานนท์) มีบุตรสาว 3 คน คือ พิมลพรรณ สุวรรณทัต สันตยา สุวรรณทัต และสุภาวรรณ สุวรรณทัต
การทำงาน
พลอากาศเอกสุกำพล ผ่านหน้าที่และการรับตำแหน่งสำคัญ ๆ ต่าง ๆ เช่น เจ้ากรมยุทธการทหารอากาศ, ผู้ช่วยเสนาธิการทหารอากาศ ฝ่ายยุทธการ, รองเสนาธิการทหารอากาศ, เสนาธิการทหารอากาศ และผู้ช่วยผู้บัญชาการทหารอากาศ
โดย พลอากาศเอกสุกำพลนั้นเป็นบุคคลที่ พ.ต.ท.ทักษิณ ชินวัตร ในขณะที่ดำรงตำแหน่งนายกรัฐมนตรีอยู่นั้น ได้วางตัวจะให้ดำรงตำแหน่งผู้บัญชาการทหารอากาศ ด้วยเหตุว่าเป็นเพื่อนนักเรียนร่วมรุ่นโรงเรียนเตรียมทหารด้วยกันมา แต่ทว่าหลังเหตุการณ์รัฐประหารเมื่อวันที่ 19 กันยายน พ.ศ. 2549 แล้ว ได้มีการปรับเปลี่ยนสายการบังคับบัญชาในกองทัพใหม่ ทำให้ทางนายทหารรุ่นเตรียมทหาร 10 หลายคนต้องหลุดจากตำแหน่งคุมกำลังพล ในส่วนของ พลอากาศเอกสุกำพล ก็ได้รับการปรับเปลี่ยนให้เป็นผู้ทรงคุณวุฒิพิเศษกองทัพอากาศ ในปี พ.ศ. 2550 และปรับเปลี่ยนเป็นจเรทหารทั่วไป ในปี พ.ศ. 2551
การดำรงตำแหน่งรัฐมนตรี
พลอากาศเอกสุกำพล สุวรรณทัต ได้เข้ามารับตำแหน่งรัฐมนตรีว่าการกระทรวงคมนาคม ในรัฐบาลของนางสาวยิ่งลักษณ์ ชินวัตร ตั้งแต่วันที่ 9 สิงหาคม พ.ศ. 2554 กระทั่งเมื่อวันที่ 18 มกราคม พ.ศ. 2555 ได้ปรับมารับตำแหน่งรัฐมนตรีว่าการกระทรวงกลาโหม และเป็นผู้ดำเนินการถอดยศของนายอภิสิทธิ์ เวชชาชีวะ จนเป็นเหตุให้นำไปสู่การยื่นตรวจสอบคุณสมบัติของนายอภิสิทธิ์ กระทั่งเดือนมิถุนายน พ.ศ. 2556 เขาจึงถูกปรับออกจากตำแหน่งรัฐมนตรี
กรณีโยกย้ายปลัดกระทรวงกลาโหม
คณะกรรมการป้องกันและปราบปรามการทุจริตแห่งชาติ (ป.ป.ช.) ได้ตั้งคณะอนุไต่สวนกรณีมีเหตุอันควรสงสัยว่ากระทำผิดต่อตำแหน่งหน้าที่ราชการ ขณะที่พลอากาศเอกสุกำพล สุวรรณทัต ได้เข้ามารับตำแหน่งรัฐมนตรีว่าการกระทรวงคมนาคม กรณีแต่งตั้งนายทหารระดับสูงขึ้นมาดำรงตำแหน่งปลัดกระทรวงกลาโหมโดยในขณะนั้นได้มีคำสั่งกระทรวงกลาโหม (เฉพาะ) ที่ ๓๘๓/๒๕๕ ลว.๒๗ ส.ค. ๕๕ ย้าย 1.พล.อ.เสถียร เพิ่มทองอินทร์ ปลัดกระทรวงกลาโหม  2.พล.อ.ชาตรี ทัตติ รองปลัดกระทรวงกลาโหม  และ 3.พล.อ.พิณภาษณ์ สริวัฒน์  เจ้ากรมเสมียนตรา โดยภายหลังศาลปกครองมีคำสั่งทุเลาคำสั่งกระทรวง ในกรณีดังกล่าวพล.อ.เสถียร เพิ่มทองอินทร์ได้ฟ้องต่อศาลปกครองในคดีหมายเลขดำที่ ๑๗๔๗/๒๕๕๕ คณะกรรมการป้องกันและปราบปรามการทุจริตแห่งชาติ (ป.ป.ช.)มีมติ แจ้งข้อกล่าวหา ในวันที่ 11 กันยายน พ.ศ. 2558 และต่อมาในวันที่ 16 กันยายน พ.ศ. 2559 สมาชิกสภานิติบัญญัติแห่งชาติ มีมติ ถอดถอน พลอากาศเอกสุกำพล ส่งผลให้ไม่สามารถรับราชการได้ 5 ปี
กรณีถอดยศอดีตนายกรัฐมนตรี
นายอภิสิทธิ์ เวชชาชีวะได้ยื่นฟ้องต่อศาลปกครองซึ่งศาลได้รับเป็นคดีหมายเลขดำที่ 2900/2555 คดีอยู่ระหว่างไต่สวน โดยคำฟ้องขอให้เพิกถอนคำสั่งรัฐมนตรีว่าการกระทรวงกลาโหม ฉบับลงวันที่ 8 พ.ย. 55 ที่สั่งปลด ร.ต.อภิสิทธิ์ เวชชาชีวะ ออกจากราชการฐานใช้เอกสารปลอมเข้ารับราชการทหารที่โรงเรียนนายร้อยพระจุลจอมเกล้า ต่อมา วันที่ 16 มกราคม พ.ศ. 2561 นาย อภิสิทธิ์ เวชชาชีวะ ชนะคดีส่งผลให้คำสั่งของ พลอากาศเอก สุกำพล เป็นโฆษะ อภิสิทธิ์ ได้ดำเนินการฟ้องร้อง สุกำพล สุวรรณทัต ในข้อหาปฏิบัติหน้าที่โดยมิชอบ ตามประมวลกฎหมายอาญา มาตรา 157
อุทยานแห่งชาติฟูจิ-ฮาโกเนะ-อิซุ
อุทยานแห่งชาติฟูจิ-ฮาโกเนะ-อิซุ (富士箱根伊豆国立公園 (Fuji-Hakone-Izu Kokuritsu Kōen)) เป็นอุทยานแห่งชาติในประเทศญี่ปุ่น มีอาณาเขตครอบคลุมบริเวณจังหวัดยามานาชิ ชิซูโอกะ คานางาวะ และบริเวณตะวันตกของมหานครโตเกียว ประกอบไปด้วยสถานที่น่าสนใจ เช่น ภูเขาไฟฟูจิ ทะเลสาบฟูจิทั้งห้า ฮาโกเนะ คาบสมุทรอิซุ และเกาะอิซุ
อุทยานแห่งชาติฟูจิ-ฮาโกเนะ-อิซุ ก่อตั้งขึ้นเมื่อวันที่ 2 กุมภาพันธ์ พ.ศ. 2479 ในชื่อเดิมอุทยานแห่งชาติฟูจิฮาโกเนะ ถือเป็นหนึ่งในสี่อุทยานแห่งชาติที่ตั้งขึ้นครั้งแรกของญี่ปุ่น ต่อมาในปี พ.ศ. 2493 ได้รวมเกาะอิซุเข้าเป็นส่วนหนึ่งของอุทยาน และเปลี่ยนชื่ออุทยานเป็นแบบในปัจจุบัน อุทยานแห่งชาติฟูจิ-ฮาโกเนะ-อิซุได้รับขึ้นทะเบียนเป็นมรดกโลกพร้อมกันกับภูเขาไฟฟูจิ ทะเลสาบฟูจิทั้งห้า และน้ำตกชิราอิโตะภายใต้ชื่อ "ฟูจิซัง สถานที่ศักดิ์สิทธิ์และแหล่งที่มาของความบันดาลใจทางศิลปะ"เมื่อวันที่ 22 มิถุนายน พ.ศ. 2556 ที่ผ่านมา
ด้วยระยะทางที่ไม่ใกลจากเมืองหลวง ทำให้ที่นี่เป็นอุทยานแห่งชาติที่มีผู้มาเยือนมากที่สุดของญี่ปุ่น ชุมชนที่ตั้งอยู่ในบริเวณใกล้เคียงได้แก่โอดาวาระ ฟูจิ มินามิอาชิงาระ และนูมาซุ
สถานที่น่าสนใจ
อุทยานแห่งชาติฟูจิ-ฮาโกเนะ-อิซุ แบ่งออกเป็น 4 บริเวณสำคัญ ดังนี้:
1. บริเวณภูเขาไฟฟูจิ
2. บริเวณฮาโกเนะ
3. บริเวณคาบสมุทรอิซุ
4. บริเวณเกาะอิซุ
เซเรส
ซีรีส (Ceres) อาจหมายถึง
กีฬาเรือแคนูในโอลิมปิกฤดูร้อน 2020 – แคนู 1 ฝีพาย สปรินท์ 200 เมตร บุคคลหญิง
การแข่งขันกีฬาเรือแคนูในโอลิมปิกฤดูร้อน 2020 – แคนู 1 ฝีพาย สปรินท์ 200 เมตร บุคคลหญิง (C-1) เป็น 1 ใน 16 รายการแข่งขันเรือแคนูที่โตเกียว ประเทศญี่ปุ่น จะจัดขึ้นระหว่างวันที่ 4-5 สิงหาคม พ.ศ. 2564 ที่สวนป่าริมอ่าวโตเกียว ครั้งนี้จัดการแข่งขันกีฬาเรือแคนูในโอลิมปิกเป็นครั้งที่ 24 ในโอลิมปิกฤดูร้อน
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
โรงเรียนเทพศิรินทร์
โรงเรียนเทพศิรินทร์ (Debsirin School, ย่อ: ท.ศ., DS) เป็นโรงเรียนชายล้วน อยู่ภายใต้สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ เป็นโรงเรียนประจำวัดเทพศิรินทราวาสราชวรวิหาร ก่อตั้งขึ้นใน 15 มีนาคม พ.ศ. 2428 ตามพระราชดำริของพระบาทสมเด็จพระจุลจอมเกล้าเจ้าอยู่หัว ปัจจุบันตั้งอยู่เลขที่ 1466 ถนนกรุงเกษม แขวงวัดเทพศิรินทร์ เขตป้อมปราบศัตรูพ่าย กรุงเทพมหานคร
โรงเรียนเทพศิรินทร์เป็นโรงเรียนรัฐบาลแห่งเดียวในประเทศไทย ที่มีพระมหากษัตริย์ทรงเข้ารับการศึกษา คือ พระบาทสมเด็จพระปรเมนทรมหาอานันทมหิดล พระอัฐมรามาธิบดินทร รัชกาลที่ 8 นอกจากนี้ยังมีนักเรียนเก่าที่ดำรงตำแหน่งสำคัญทางการเมืองมากมาย อาทิ นายกรัฐมนตรีไทย 4 คน รวมถึง นายกรัฐมนตรีคนแรกแห่งมาเลเซีย
ปัจจุบันโรงเรียนเทพศิรินทร์มีอายุ ปี นอกจากนี้โรงเรียนเทพศิรินทร์ยังประกอบด้วย โรงเรียนเครือข่ายที่มีคำนำหน้าว่า "เทพศิรินทร์" อีก 10 แห่ง โรงเรียนเทพศิรินทร์เป็นโรงเรียนในกลุ่มจตุรมิตร ร่วมกับโรงเรียนสวนกุหลาบวิทยาลัย โรงเรียนอัสสัมชัญ และโรงเรียนกรุงเทพคริสเตียนวิทยาลัย
ก่อน พ.ศ. 2444
การจัดตั้งโรงเรียนปริยัติธรรมบาลีขึ้นภายในวัดเทพศิรินทราวาส ได้มีปรากฏหลักฐานในปี พ.ศ. 2425 ว่าพระธรรมไตรโลกาจารย์ (เดช ฐานจาโร) เจ้าอาวาสองค์ที่ 2 แห่งวัดเทพศิรินทราวาส ได้จัดตั้งโรงเรียนสอนปริยัติธรรมบาลี และโรงเรียนภาษาไทย โดยมีข้อความปรากฏอยู่ในประวัติของวัดเทพศิรินทราวาส ว่าโรงเรียนหนังสือภาษาไทยเดิมนั้นได้อาศัย ศาลาการเปรียญเป็นที่สอน โรงเรียนนั้นอยู่ในความอำนวยการของเจ้าอาวาสวัดเทพศิรินทราวาส ถึงปี พ.ศ. 2433 จึงย้ายไปสอนที่โรงเรียนเจ้าพระยานรรัตน์ราชมานิตย์ คณะกลาง หลังจากนั้นย้ายไปสอนที่ กุฏิเจ้าอาวาสคณะเหนือ ภายหลังย้ายไปสอนที่โรงเรียนนิภานภดลคณะใต้ ภายหลังมหามกุฏราชวิทยาลัยได้เข้ามาเป็นผู้จัดการ และมีเจ้าอาวาสเป็นผู้อุปการะโรงเรียนครั้งนั้นได้มีสามเณร ชื่อว่า "พุฒ" สามารถสอบได้เปรียญเอก และเป็นครูได้รับแต่งตั้งเป็นครูเอก ซึ่งต่อมาสามเณรพุฒ ได้อุปสมบถแล้ว ลาสิกขามีบรรดาศักดิ์เป็น พระยากฤษณะราชอำนวยศิลป์ธรรมจิตต์วรสภาภักดี
ต่อมาพระเจ้าน้องยาเธอดิศวรกุมารได้รับกระแสพระราชดำริให้สนองพระบรมราชโองการ เพื่อจัดตั้งโรงเรียนสำหรับราษฎรตามพระอารามขึ้น ในปี พ.ศ. 2428 ซึ่งในเดือนแรกที่ตั้งโรงเรียนนั้น มีนักเรียน 53 คน สถานที่ตั้งโรงเรียนก็คือศาลาการเปรียญซึ่งปัจจุบันไม่มีแล้ว ที่ตั้งศาลาการเปรียญเดิมปัจจุบันเป็นหมู่กุฏิ ใกล้ห้องสมุดสามาวดี อาจารย์ที่ 1 อาจารย์ใหญ่คนแรกคือ นายเปลี่ยน แต่จากจดหมายเหตุรัชกาลที่ 5 ปรากฏนามว่าอาจารย์ใหญ่คนแรกคือ นายรวก คนที่สองคือนายคำแต่ท่านทั้งสองดำรงตำแหน่งอยู่ในเวลาอันสั้นมาก ปรากฏในราชกิจจานุเบกษา ฉบับ ร.ศ. 108 (พ.ศ. 2432) ว่าในปี จ.ศ. 1250 พ.ศ. 2431 โรงเรียนวัดเทพศิรินทราวาส ได้ส่งนักเรียนสอบไล่ที่หอมิวเซียม ในพระบรมมหาราชวัง ร่วมกับโรงเรียนพระตำหนักสวนกุหลาบ และโรงเรียนหลวงในวัดต่าง ๆ ซึ่งโรงเรียนเทพศิรินทร์สอบได้เป็นอันดับที่สอง แต่ได้พระราชทานรางวัลสอบไล่ได้มากนักเรียนได้รับรางวัลพระราชทาน 4 คน และ อาจารย์ที่ 1 (อาจารย์ใหญ่) ได้รับพระราชทานรางวัลที่ 2 เพราะสั่งสอนอบรมดีเป็นเงิน 30 บาท ในปี ร.ศ. 108 (พ.ศ. 2432) การสอบไล่ย้ายไปกระทำที่โรงเรียนสุนันทาวิทยาลัย (โรงเรียนราชินีล่าง) โรงเรียนวัดเทพศิรินทราวาสส่งนักเรียนเข้าแข่งขันและสอบได้เช่นกัน วันที่ 27 ตุลาคม พ.ศ. 2439 พระบาทสมเด็จพระจุลจอมเกล้าเจ้าอยู่หัวเสด็จมาถวายผ้าพระกฐิน ณ วัดเทพศิรินทราวาส มีเด็กนักเรียนยืนเฝ้ารับเสด็จที่ซุ้มประตูร้องคำโคลงถวายชัยมงคล พระองค์ได้เสด็จทอดพระเนตร โรงเรียนภาษาไทย และภาษาบาลีในวัดนี้ด้วยทรงพอพระทัยในกิจการของโรงเรียนเป็นอย่างยิ่ง
สมัยรัชกาลที่ 5
ในปี พ.ศ. 2445 พระบาทสมเด็จพระจุลจอมเกล้าเจ้าอยู่หัวได้พระราชทานนามตึกเรียนแห่งแรกของโรงเรียนว่า ตึกแม้นนฤมิตร์ และในปี พ.ศ. 2453 ได้มีพระราชประสงค์ที่จะทรงเกื้อหนุนการศึกษาในประเทศสยามให้ก้าวหน้ายิ่งขึ้น ดังปรากฏในจดหมายถึงพระยาวิสถทธสุริยศักดิ์ ลงวันที่ 11 สิงหาคม ร.ศ. 129 ว่าได้นึกปรารภถึงการที่จะอุดหนุนการเล่าเรียน ในเมืองเราให้ดำเนินแพร่หลายเร็วขึ้นเบื้องต้นก็เดินทางให้ถูกคือ ทำพื้นให้กว้างจึงจะได้ยอดที่งามตามที่ได้ปรารภแล้วนั้นแต่การที่จะปรารภอย่างไรเมื่อไม่มีกำลังหนุนก็จะสำเร็จไม่ได้
ในตอนท้ายของพระราชหัตถเลขามายังกระทรวงธรรมการในฉบับนี้ ได้แสดงพระราชประสงค์ที่จะทรงพระกรุณา พระราชทานเงินมรดกจำนวน 80,000 บาท อันเป็นสมบัติของ สมเด็จพระเจ้าลูกเธอ เจ้าฟ้าเยาวมาลย์นฤมล กรมขุนสวรรคโลกลักษณวดี ซึ่งสิ้นพระชนม์ไปแล้วให้กระทรวงธรรมการทำการจัดสร้างตึกเรียนขึ้น ทางด้านหน้าวัดทางฝั่งทิศใต้ตรงข้ามกับตึกแม้นนฤมิตรที่มีอยู่ แล้วทางด้านทิศเหนือโดยทรงมุ่งหมายเป็นแบบอย่างให้ชนทั้งหลาย ถือเอาการสร้างสถานศึกษาเล่าเรียนเช่นนี้ว่าเป็นสิ่งดี กอปรด้วยประโยชน์และต้องด้วยพระราชนิยม ยังมีพระราชกระแสต่อไปอีกว่า ถ้าการก่อสร้างนั้นหากว่าเงินจำนวน 80,000 บาทนั้นไม่เป็นที่เพียงพอ ก็จะมีพระประยูรญาติของสมเด็จพระเจ้าลูกเธอ เจ้าฟ้าเยาวมาลย์นฤมล กรมขุนสวรรคโลกลักษณวดี ยินดีที่จะทรงบริจาคเพิ่มเติมให้จนสำเร็จ เพื่ออุทิศพระกุศลแด่องค์สมเด็จพระเจ้าลูกเธอ เจ้าฟ้าเยาวมาลย์นฤมล กรมขุนสวรรคโลกลักษณวดี
การสร้างตึกเพื่อการดังกล่าวหลังนี้ได้มีชื่อต่อมาในภายหลังว่า เยาวมาลย์อุทิศ และเมื่อมีการสร้างอาคารเรียน 2 หลังแล้ว ได้พระราชทานนามโรงเรียนว่า "เทพศิรินทร์" อีกทั้งยังมีพระราชดำริให้ย้ายโรงเรียนสวนกุหลาบวิทยาลัย มายังตึกแม้นนฤมิตร์อีกด้วย เพื่อรอการก่อสร้างตึกอาคารเรียนที่โรงเรียนนั้น
ประวัติสิ่งปลูกสร้างภายในโรงเรียน
ในช่วงแรกเริ่มนั้นในปี พ.ศ. 2438 สมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช ได้ทรงดำริที่จะสร้างตึกเรียนสำหรับวัดเทพศิรินทราวาสราชวรวิหารขึ้น เพื่ออุทิศพระกุศล สนองพระเดชพระคุณแห่งองค์ สมเด็จพระเทพศิรินทราบรมราชินี พระชนนี และเพื่ออุทิศพระกุศลแก่ หม่อมแม้น ภาณุพันธุ์ ณ อยุธยา ชายาของพระองค์ ตึกเรียนหลังแรกนี้ได้รับการออกแบบให้มีศิลปะเป็นแบบโกธิคซึ่งถือว่าเป็นอาคารศิลปะโกธิคยุคแรกและมีที่เดียวในประเทศไทยโดยสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์เป็นผู้ออกแบบ ปี พ.ศ. 2445 ตึกเรียนหลังแรกของโรงเรียนได้สร้างเสร็จและได้ทำพิธีเปิดการเรียนการสอนใน วันที่ 9 มิถุนายน พ.ศ. 2445 ด้วยพระมหากรุณาธิคุณแห่งองค์พระบาทสมเด็จพระจุลจอมเกล้าเจ้าอยู่หัวได้พระราชทานนามตึกเรียนหลังนี้ว่า ตึกแม้นนฤมิตร์ และ ได้พระราชทานนามโรงเรียนว่า "เทพศิรินทร์" อีกทั้งยังมีพระราชดำริให้ย้ายโรงเรียนสวนกุหลาบวิทยาลัย มายังตึกแม้นนฤมิตร์อีกด้วย เพื่อรอการก่อสร้างตึกอาคารเรียนที่โรงเรียนนั้น